Chinyorwa chino chakaunganidza mazwi anotanga achiti kut- achidudza zviito, anozovamba achiti nh- ava kududza mazita. Nhevedzo rinotodza kutevedza. Nhekairo rinobva pakuti kutekaira. Nhemo rinotodza kutema mutemo. Nhamo rinotodza kutama. Nhamburo rinobva pakuti kutambura. Nhenhere rinobva pakuti kudenhera. Nhete rinotodza chitete. Nhaurwa rinotodza kutaura. Nhapitapi rinotodza kutapira. Nhume rinotodza kutuma. Nhimbe rinotodza kutimba. Nheyo rinotodza kuteya. Nhuta rinotodza kututa (to work out soil as a mole) zvichireva kufukura kubuda muvhu senhuta. Nhango rinotodza kutanga. Nhungo rinotodza kutunga. Nhengo rinotodza kutenga uye Mutengezanwa. Nhumbu rinotodza kutumbuka uye kutumba. Zvichida nhetemwa rinobva pakuti kutetemera. VaYao vanoti kutetemela (shake, tremble). Zvichida nhoko rinobva pakuti kutoka. Zvichida nhara rinobva pakuti kutara. Zvichida nhaka rinobva pakuti taka. Fananidzai nezwi reLuganda rokuti taka (v. die, pass away). Ko mazwi aya tingati kudini? Nhongwa Nherera Nhidza Nhidza Nhonho Nharo Nhara Nhondo Nhende Kut- muzviito achishanduka D- mumazita VaGanda vanoti fa, takata kana taka (die, pass away) kureva kufa. Zvichida izwi rokuti nhaka rinotodza taka? VaWanga vanoti omutambi (needy person) kureva munhu ari kutambura?